La tecnologia 4G arriba a l'Eliana oferint més velocitat als usuaris de telefonia mòbil
02 de agost de 2018

Arran d'aquesta implantació els clients poden tindre dificultats per a sintonitzar la TDT, per això, es posa a la disposició de l'usuari l’entitat gestora “Llega800”, encarregada de solucionar les afeccions de forma gratuïta

Els operadors mòbils ja ofereixen els serveis 4G a l'Eliana. Aquesta tecnologia garanteix connexions mòbils d'alta velocitat i milloren la cobertura a l'interior dels immobles, a més d'aconseguir nivells de penetració geogràfica superiors als prèviament existents.

La tecnologia 4G, usa la banda de freqüència de 800MHz. Aquesta banda anteriorment era utilitzada per la Televisió Digital Terrestre (TDT), per tant la prestació dels serveis mòbils en aquesta, pot comportar l'aparició de determinades afectacions en la recepció del senyal de Televisió Digital Terrestre dels usuaris de l'Eliana i altres municipis.

El Ministeri d'Indústria, Energia i Turisme, a través de l'Ordre IET/329/2015, de 26 de febrer de 2015, ha establit el procediment d'actuació per a solucionar aquest tipus de problemes, garantint que les molèsties als ciutadans siguen mínimes i la seua solució gratuïta.

Per això, l'empresa “Llega800” és l'encarregada de solucionar qualsevol tipus d'afectació que puga produir-se en la TDT. Qualsevol afectat pot posar-se en contacte de forma gratuïta a través del 900 833 999 o de la pàgina web www.llega800.es

Així i tot, aquells habitatges que es troben en una zona generalment afectada, seran notificats mitjançant correus per l'empresa i prèviament a l'activació en la seua zona de la tecnologia 4G. Una vegada rebuda la notificació d'incidència, un tècnic es desplaçarà fins al lloc per a realitzar les tasques de condicionament oportunes.